Ainejärjestö Astérix ry.

Aika	ti 3.3.2009 klo 12.06–13.30	

Paikka	Ilokiven hallituskabinetti, Keskussairaalantie 2, Jyväskylä	

Läsnä	Hallituksen jäsenet: Päivi Hulkkonen, Sandra Liimatta, Karim Aissa Baccouche, Milla Kaunisto, Laura Ylä-Outinen, Maria Antikainen ja Marju Reunanen (saapui paikalle 12.14).
Lisäksi Asta Eerikäinen.

1 Kokouksen avaaminen		
Puheenjohtaja Laura Ylä-Outinen avasi kokouksen klo 12.06.
2 Kokouksen laillisuus ja päätösvaltaisuus
Kokous todettiin lailliseksi ja päätösvaltaiseksi.
3 Kokousvirkailijoiden valinta
Kokousvirkailijoiksi valittiin Sandra Liimatta ja Karim Aissa Baccouche.
4 Esityslistan hyväksyminen
Laura Ylä-Outisen ehdotuksesta lisättiin uusi asiakohta, PJ-Klubi. Näin ollen esityslistan kohta 9 on PJ-Klubi, 10 META, 11 Seuraava kokous ja 12 Kokouksen päättäminen.
5 Edellisen kokouksen pöytäkirjan hyväksyminen
Edellisen kokouksen pöytäkirjan hyväksyminen siirtyy seuraavaan kokoukseen, koska toinen pöytäkirjantarkastaja (Miina Ylärakkola) ei ollut läsnä kokouksessa.
6 Ilmoitusasiat
Päivi Hulkkonen kertoi, että Ranskan kulttuurikeskus on vihdoin maksanut Boui-Bouin mainoksen.
JYY järjestää ympäristökoulutuksen 9.3.
Astérixin ainejärjestökummi on JYY:n hallituksen jäsen Touko Aalto.
Amanuenssi Terho Joutsenelta on tullut maili, ettei kukaan ole hakenut opiskelijatutoriksi. Hakuaikaa on nyt pidennetty 13.3.2009 saakka. 
7 YK:n kuulumiset
Sandra Liimatta ja Laura Ylä-Outinen olivat YK:n edellisessä kokouksessa, joka sisälsi lähinnä suunnittelua (yhteistä liikuntatoimintaa, tanssiaisten järjestäminen, toiset sitsit? etc.).
Keväällä järjestetään kaksi merkkimyyntiä, toinen Euroviisujen yhteydessä eli Astérixin vastuulla, ja toinen ennen vappua viikolla 17.
Sivuainepäivä on 1.4. ja työelämäpäivä 29.4. klo 14–16. Nyt pitäisikin kerätä toiveita ja ajatuksia siitä, mitä halutaan kuulla ja ketä toivotaan pyydettävän puhumaan.
YK:n seuraava kokous on ma 16.3. klo 16.30, paikka ei ole vielä varmistettu, mutta todennäköisesti Sohwilla.

8 Euroviisut
Tähän mennessä vain Sputnik ja germanistit ovat ilmoittautuneet. Laura Ylä-Outinen laittaa herätysmailin, jotta saadaan asiat etenemään.
Euroviisukoristelut hoidetaan yhdessä. Mainosjulisteet painatetaan Sandran ja Miikan tekemän viisujuliste-ehdotuksen mukaan. 
Mustan laatikon katsomo avataan, jotta saadaan lisää istumapaikkoja.
Palkinnoiksi suunniteltiin baskeri-patonki-viikset teemaista pakettia tai esim. päähine sulilla ja glitterillä koristeltuna. Asiasta ei tehty lopullista päätöstä. Viime vuoden viisuvoiton tuoma kiertopalkinto on Asta Eerikäisellä säilytyksessä.
Euroviisuvalmistelut voidaan aloittaa klo 14, ovet avataan yleisölle klo 20 ja showtime on klo 21.
Jylkkäriin laitetaan myös vielä mainos viisuista. Laura Ylä-Outinen lupasi hoitaa asian. 
Haetaan YK:n ja JYY:n yleisavustusta kattamaan viisuista syntyviä kuluja.
Muita muistettavia asioita: backstage- ja henkilökuntapassien askartelu, taustamusa ja viisusäännöt on edelleen hukassa.
9	PJ-Klubi
Laura Ylä-Outinen osallistui 2.3.2009 pidettyyn kaikkien ainejärjestöjen puheenjohtajien ja varapuheenjohtajien tapaamiseen Opinkivessä. Kevään aikana järjestetään vielä toinen samanlainen, mutta alla ensimmäisen tapaamisen satoa:
-	Astérix, Otsoni, Puolue, Nefa ja Mephisto olivat samassa pienryhmässä ja vaihtoivat ajatuksia mm. jäsenhankinnasta, jäsenmaksuista, tapahtumien järjestämisestä etc. Laura Ylä-Outinen ehdottikin, että miettisimme miten Astérix voisi kehittää uusien jäsenten rekrytointia ja jäsenmaksua. Asiaa käsitellään tarkemmin Astérixin seuraavassa kokouksessa.
-	KampusKirjasta ja KampusDatasta voi saada alennuksia, jos tekee yhteistilauksia. Mitä enemmän tilauksia, tietenkin sitä suurempi alennus. 
-	Tapaamisessa käytiin lyhyesti läpi JYY:n juhlaviikon ohjelmaa.
-	JYY:n yleisavustuksen hakuaika on alkanut ja kestää 27.3. asti. On otettu käyttöön uusi pisteytyshakulomake, jonka avulla JYY kartoittaa ainejärjestön toimintaa ja selvittää rahoituksen tarvetta aiempaa tarkemmin. Tapaamisessa jaettiin myös liikunta-avustushakemuksia. Molemmista kiersi mallikappaleet Astérixin kokouksessa.
-	Amazing Race Jyväskylä sisältää tänäkin vuonna 8 rastia ja siirtyminen rastilta toiselle tapahtuu bussilla. Joukkueen tulee olla nelihenkinen.
-	Talouskoulutus järjestetään maaliskuun lopussa. Päivi Hulkkonen lupasi mennä paikalle. Myös Kopo-koulutus on tulossa vielä keväällä.
-	Tapaamisessa kävi ilmi, että joillakin laitoksilla yhteistyö henkilökunnan ja opiskelijoiden välillä on melko avointa, esim. henkilökunnan kokouksissa on myös opiskelija/opiskelijoita paikalla. Astérixin kokouksessa todettiin, että olisi hyvä, jos opiskelijaedustus saataisiin jatkossa edes muutamaan kokoukseen.
-	Mikäli yo-lakiuudistus menee läpi, ainejärjestöillä on velvollisuus järjestää asiasta tiedotustilaisuus. Todettiin, että tämä hoidettaisiin todennäköisesti YK:n kautta.
-	Tapaamisessa nousi esille toive saada jonkinlaista koulutusta excun/seminaarin järjestämisestä.
-	Toivottiin lisää poikkitieteellistä toimintaa. Myös Astérix yhtyi tähän. Laura Ylä-Outinen lupasi olla yhteydessä pienryhmän ainejärjestöihin yhteistyön virittelemiseksi.
10 META
ARJ-suunnittelukokous järjestetään 4.3. klo 16 YK:n kesken Sohwilla. Kaikki järjestelyistä kiinnostuneet ovat tervetulleita paikalle. Itse kisa alkaa vappuaattona klo 11 ja voittajat palkitaan klo 18 Minna Canthin lakituksen jälkeen.
Raija Vähäsalo (sivistysvaliokunnan johtaja) pitää blogia koskien yo-lakiuudistusta, jota käsitellään tällä hetkellä suljetuin ovin. Seuraava osoite www.vahasalo.fi/blog lieneekin siis paras tapa saada tietoa uudistuksen käsittelyn etenemisestä.
Erillinen euroviisukokous ja koristeluun liittyvä askartelutuokio pidetään pe 13.3. klo 12. Paikka varmistetaan myöhemmin, mutta todennäköisesti joko P214 tai P215.
 
11 Seuraava kokous
Seuraava kokous pidetään ti 24.3.2009 klo 16.15 Sohwilla.
12 Kokouksen päättäminen
Laura Ylä-Outinen päätti kokouksen klo 13.30.

Vakuudeksi

Puheenjohtaja	Laura Ylä-Outinen

Sihteeri		Maria Antikainen

Pöytäkirjantarkastajat	Sandra Liimatta	Karim Aissa Baccouche

Liitteet: 	Liite1 Alkuperäinen esityslista